Príloha č. 3     
NÁVRH ZMLUVY
NA ODCHYT TÚLAVÝCH HOLUBOV 
                         uzatvorená podľa § 269 odsek 2 a nasl. Obchodného zákonníka

Dodávateľ:
Názov:	
Sídlo:	   
Zastúpený:     	
IČO: 	
IČ DPH:	
DIČ: 	
Bankové spojenie: 	BIC SWIFT:	
	IBAN:	 

(ďalej len „dodávateľ“)
          
Objednávateľ: 
Názov:			Mesto Dunajská Streda
Sídlo: 			Hlavná 50/16, 929 01 Dunajská Streda
Zastúpený :     	JUDr. Zoltán Hájos, primátor mesta
IČO: 			00305383
DIČ: 			2021129968
Bankové spojenie :	BIC: 	CEKOSKBX
			IBAN: SK17 7500 0000 0003 0281 2303

(ďalej len „objednávateľ“)

I.
					PREAMBULA

Dodávateľ je víťazom zákazky  nebežného charakteru podľa § 9 ods. 9. zákona č. 25/2006 Z. z. o verejnom obstarávaní a o zmene a doplnení  niektorých zákonov v znení neskorších predpisov na zabezpečenie  služieb „Odchyt túlavých holubov pre mesto Dunajská Streda - II“ vyhlásenej objednávateľom.
                          
II.
PREDMET ZMLUVY

1. Predmetom tejto zmluvy je vykonávanie odchytu holubov v meste Dunajská Streda, tak aby sa zabezpečil čo najefektívnejší odchyt vrátane vykonávania ďalších potrebných súvisiacich činností a úkonov.
2. Výkon súvisiacich činností a úkonov zahŕňa:
-	prípravné práce pred začatím odchytu,
-	príprava, montáž, demontáž  a oprava voliérov,
-	odchyt holubov,
-	transport odchytených holubov na miesto ich následného vypustenia,
-	vypustenie odchytených holubov do voľnej prírody v lokalite vzdialenej od 	pôvodného miesta odchytu minimálne 50 km;
3. Odchyt túlavých holubov sa uskutoční  na xxx odlišných odchytných miestach v meste.

III.
DOBA TRVANIA ZMLUVY

Táto zmluva sa uzatvára na dobu určitú a to na jeden rok počnúc dňom  nadobudnutia jej účinnosti.
         
                                                   		IV.
				    CENA A  FAKTURÁCIA

1. Cena za vykonané služby sa stanovuje dohodou zmluvných strán v zmysle zákona č. NR SR 18/1996 Z.z. o cenách v znení neskorších predpisov a vykonávacej vyhlášky  č. 86/1996 Z.z. v znení neskorších zmien. Zmluvné strany sa dohodli, že dodávateľovi prináleží odplata za vykonané služby  .................................................	
2.  Odmena bude dodávateľovi vyplatená vždy na základe ním riadne vystavenej a riadne doručenej faktúry objednávateľovi za príslušný mesiac s prílohou podľa ods. 4 tohto článku zmluvy. 
3. Lehota splatnosti faktúr je 30 dní odo dňa ich doručenia objednávateľovi.
4. V prípade, ak faktúra nebude obsahovať potrebné náležitosti podľa platných právnych predpisov, alebo ak bude obsahovať nesprávne údaje, objednávateľ je oprávnený takúto faktúru vrátiť dodávateľovi na opravu alebo doplnenie. V takom prípade sa ruší pôvodná lehota splatnosti faktúry a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry. Prílohou faktúry je správa o výkone odchytu podľa  Článku VI. ods. 7  tejto zmluvy.
5. V cene uvedenej v odseku 1 tohto článku zmluvy sú zahrnuté: prípravné práce pred začatím odchytu, príprava voliérov, monitorovanie, sledovanie zvyku holubov, materiál - krmivo,  mzdové náklady, doprava, ochranné pracovné pomôcky, náklady na transport holubov a ich následné vypustenie do voľnej prírody.
                                
                                                   	        V.
SANKCIE

1. Za omeškanie objednávateľa so zaplatením faktúry je dodávateľ oprávnený fakturovať úrok z omeškania vo výške ustanovenej 0,03 % zo splatnej fakturovanej ceny, najviac však do výšky 50 % fakturovanej ceny.
2. Dodávateľ je povinný v prípade čo i len čiastočného neplnenia povinností vyplývajúcich z tejto zmluvy zaplatiť objednávateľovi zmluvnú pokutu vo výške 10 % z celkovej ceny služby za príslušný mesiac.

VI.
PRÁVA A POVINNOSTI ZMLUVNÝCH STRÁN

1. Dodávateľ je povinný pri plnení predmetu tejto zmluvy použiť metódy a prípravky, ktoré nie sú v rozpore s etickými princípmi a legislatívou na ochranu zvierat, vykonať odchyt holubov šetrným spôsobom.
2. Dodávateľ je povinný vopred konzultovať s povereným zamestnancom objednávateľa rozsah a časový priebeh prác v súvislosti s plnením predmetu zmluvy, je povinný oznámiť poverenému zamestnancovi  objednávateľa, kedy a na ktorom mieste vykoná odchyt holubov aspoň 24 hodín vopred (písomne –na adresu Mestský úrad, odbor technický a investičný, Hlavná 50/16, 929 01 Dunajská Streda, telefonicky – na tel.č.: +421 905/624 561, SMS správou - na tel.č.: +421 905/624 561, alebo elektronickou poštou - na adresu: laszlo.varga@dunstreda.eu.
3. Dodávateľ je povinný bezodkladne informovať objednávateľa o zmene počtu a miesta umiestnenia voliérov.
4. Dodávateľ ako právnická osoba/fyzická osoba-podnikateľ je povinný plniť predmet tejto zmluvy osobne alebo prostredníctvom svojich zamestnancov s odbornou starostlivosťou.
5. Objednávateľ má právo za účasti zodpovedného zamestnanca dodávateľa priamo v teréne vykonávať kontroly vykonávania prác a konzultovať ďalší postup.
6. Dodávateľ je povinný akceptovať pokyny objednávateľa, za podmienky, že tieto nie sú v rozpore s platnými právnymi predpismi.
7. Dodávateľ je povinný odovzdať objednávateľovi súčasne s faktúrou mesačnú správu o výkone odchytu holubov, ktorá obsahuje: 
		a) termíny a miesta odchytu
		b) počet odchytených holubov (v ks)
8. Objednávateľ je povinný zachovávať mlčanlivosť o všetkých skutočnostiach, s ktorými sa zoznámil v súvislosti s výkonom práce podľa tejto zmluvy a ktoré dodávateľ označí ako dôverné alebo ktoré v záujme dodávateľa nemožno oznamovať iným osobám; táto povinnosť trvá počas platnosti a 3 rokov po skončení platnosti tejto zmluvy.

VII.
UKONČENIE ZMLUVY

1. Zmluvné strany sa dohodli, že pred uplynutím dojednanej doby je možné skončiť túto zmluvu :
a)   vzájomnou dohodou zmluvných strán.
b) výpoveďou s 1- mesačnou výpovednou lehotou, ktorá začína plynúť prvým dňom nasledujúceho mesiaca po doručení písomnej výpovede druhej zmluvnej strane.
c) odstúpením od zmluvy v týchto prípadoch:
     1. ak objednávateľ mešká s úhradou faktúry dlhšie ako dva mesiace,
     2. ak dodávateľ opakovane, najmenej dvakrát neplní povinnosti a  záväzky   	 	   vyplývajúce z tejto zmluvy,
     3. ak sa dodávateľ dostane do likvidácie,
     4. ak na majetok dodávateľa bude vyhlásený konkurz,
     5. dodávateľ stratí oprávnenie na odchyt holubov.
2. Za podstatné porušenie zmluvy sa považuje:
     a)  ak objednávateľ mešká s úhradou faktúry dlhšie ako dva mesiace,
     b)  ak dodávateľ opakovane, najmenej dvakrát neplní povinnosti a  záväzky vyplývajúce  z 	 tejto zmluvy.

						VIII.
ZÁVEREČNÉ USTANOVENIA

1. Zmeny a doplnky tejto zmluvy je možno vykonávať na základe dohody zmluvných strán iba formou písomných dodatkov k tejto zmluve, ktoré budú neoddeliteľnou súčasťou tejto zmluvy. K návrhu dodatkov tejto zmluvy  sa strany zaväzujú vyjadriť v lehote 10 pracovných dní od jeho doručenia.
2. Zmluvné strany sa zaväzujú riešiť prípadné spory, vyplývajúce z tejto zmluvy,  formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.
3. Ak nie je dohodnuté v tejto zmluve inak, riadia sa právne vzťahy touto zmluvou zvlášť neupravené príslušnými ustanoveniami Obchodného zákonníka a ostatných súvisiacich právnych predpisov.
4. Táto zmluva nadobúda platnosť dňom podpisu všetkými zmluvnými stranami. V prípade rozdielnosti dátumov podpisu sa za deň platnosti považuje posledný dátum podpisu. 
5. Táto zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou a nadobúda účinnosť .......................   
6. Zmluvné strany si túto zmluvu prečítali, jej obsahu porozumeli a na znak súhlasu vlastnoručne podpísali.
7. Zmluva je vyhotovená v troch rovnopisoch, z ktorých objednávateľ obdrží dva rovnopisy a dodávateľ jeden rovnopis.

V Dunajskej Strede, dňa .........	                         V Dunajskej Strede, dňa ...........

Objednávateľ                                                               Dodávateľ

Mesto Dunajská Streda					xxx		 

............................................................                       ........................................................
JUDr. Zoltán Hájos, primátor mesta			   	xxx